[bookmark: _Hlk142300841][bookmark: _Hlk142300842]Proiect de Acord-cadru de prestare de servicii de de acceptare a plăților de impozite, taxe, contribuții și alte sume cuvenite bugetului general consolidat, efectuate cu carduri de plată în sistem online prin intermediul SNEP, încheiat cu SC ………… SRL

aCord-cadru de PRESTARE de SERVICII
-proiect-
nr.______________data_______________
cod CPV: 66172000-6 Servicii de gestionare a tranzacțiilor financiare și servicii de case de compensare (Rev.2)

În temeiul prevederilor Legii nr. 98/2016 privind achizițiile publice, cu modificările și completările ulterioare, s-a încheiat prezentul acord-cadru de prestare de servicii, între:
Părțile acordului-cadru
MINISTERUL FINANŢELOR, cu sediul în București, Bdul. Libertății nr.16, sector 5, telefon 021.226.11.12, cod fiscal 4221306, cont  RO86TREZ23A510103200109X deschis la Activitatea de Trezorerie și Contabilitate Publică a Municipiului București, reprezentat prin domnului Bogdan-Alexandru MOISII – Secretar general, Ordonator principal de credite, în calitate de promitent-beneficiar, pe de o parte  
şi 
SC …………………. SRL, cu sediul în ……………, str. ……………, nr. …, sector …,  telefon ....................., număr de înmatriculare la Registrul Comerțului ............................, cod fiscal ....................., cont ..............................................................................., deschis la Trezoreria......................., reprezentată prin ...................................., în calitate de promitent- prestator, pe de altă parte.
Definiţii 
În prezentul acord-cadru următorii termeni vor fi interpretaţi astfel:
a) acord-cadru - prezentul acord-cadru şi toate anexele sale;
b) conflictul de interese - orice situație definită ca atare în legislația națională și comunitară.
c) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
d) promitent - beneficiar şi promitent - prestator - părţile contractante, aşa cum sunt acestea numite în prezentul acord-cadru;
e) preţul acordului-cadru - preţul plătibil promitentului-prestator de către promitentul-beneficiar, în baza contractului subsecvent, pentru îndeplinirea integrală şi corespunzătoare a tuturor obligaţiilor asumate prin acordul-cadru;
f) servicii – activităţi a căror prestare face obiectul acordului-cadru;
g) subcontractant - orice operator economic care nu este parte a unui contract de achiziție publică și care execută anumite părți ori elemente ale serviciilor, răspunzând în fața contractantului de organizarea și derularea tuturor etapelor necesare în acest scop. Punerea la dispoziție a unui utilaj sau furnizarea de materiale/bunuri în cadrul unui contract de achiziție publică nu este considerată subcontractare.
Interpretare
În prezentul acord-cadru, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.
Termenul „zi”sau „zile” sau orice referire la zile reprezintă zile calendaristice dacă nu se specifică în mod diferit.
Scopul acordului-cadru 
Scopul acordului-cadru îl reprezintă stabilirea condiţiilor esenţiale care vor guverna contractele subsecvente de prestare de servicii ce urmează a fi atribuite pe durata derulării prezentului acord-cadru.
[bookmark: _Hlk142300970]Contractele subsecvente ce urmează a fi atribuite au ca obiect prestarea serviciilor de acceptare a plăților de impozite, taxe, contribuții și alte sume cuvenite bugetului general consolidat, efectuate cu carduri de plată în sistem online prin intermediul SNEP.
Prețul unitar, valoarea maximă a acordului-cadru și modalități de plată
[bookmark: _Ref84344097][bookmark: _Hlk142300988]Valoarea maximă pentru îndeplinirea acordului-cadru, respectiv prețul pentru prestarea serviciilor de acceptare a plăților de impozite, taxe, contribuții și alte sume cuvenite bugetului general consolidat, efectuate cu carduri de plată în sistem online prin intermediul SNEP, plătibil promitentului-prestator de către promitentul-beneficiar este de ................. lei fără TVA (nu este purtătoare de TVA), defalcat după cum urmează:
	[bookmark: _Hlk142301004]Nr. crt.
	Denumire servicii
	U.M.
	Cantitate
maximă 
	Comision
	Valoare totală comision

	1. 
	Comisionul perceput de instituția de credit acceptatoare aferent efectuării plății electronice - sub pragul de ........... lei*
	Valoare tranzacții
	2.513.520.000 lei
	
	

	2. 
	Comisionul perceput de instituția de credit acceptatoare aferent efectuării plății electronice - mai mare sau egal cu pragul de .......... lei
	Număr tranzacții
	540.000 tranzacții
	
	

	
	TOTAL VALOARE LEI FĂRĂ TVA
	


[bookmark: _Hlk142301011][bookmark: _Hlk111547455]*Calculat prin aplicarea următoarei formule: Valoare prag = Comision fix / Comision procentual x 100
[bookmark: _Hlk142301059]Plățile, care urmează a fi efectuate în cadrul contractelor subsecvente, se vor efectua în lei, în contul promitentului-prestator, în baza facturilor fiscale  emise în sistemul Ro-eFactura, potrivit prevederilor OUG nr. 120/2021, aprobată cu modificări și completări prin Legea nr. 139/2022, cu modificările și completările ulterioare, însoţite de procesele-verbale de recepție cantitativă și calitativă semnate de către promitentul-beneficiar și promitentul-prestator.
Ajustarea prețului acordului-cadru
[bookmark: _Ref71269026]Pentru serviciile prestate, plățile datorate de promitentul-beneficiar promitentului-prestator sunt cele declarate în Propunerea financiară, anexă la acordul-cadru, care rămân ferme și fixe pentru primul an de la data încheierii acordului-cadru.
Pentru serviciile ce vor fi prestate după primul an, părțile pot conveni cu privire la ajustarea prețului acestora, aplicând IPC pentru servicii comunicat de Institutul Național de Statistică pentru anul precedent, cu condiția de a nu depăși plafoanele maxime stabilite prin legislația națională specifică domeniului contractului.
Prețul unitar al serviciilor se va ajusta pe baza Indicelui prețurilor de consum (IPC) pentru servicii, comunicat de Institutul Național de Statistică (INS) pentru anul precedent, după următoarea formulă de calcul:
Pua = Pui x IPC pentru servicii / 100, unde:
Pua = prețul unitar actualizat
Pui = prețul unitar inițial ofertat, valabil la semnarea acordului-cadru
IPC pentru servicii = Indicele prețurilor de consum pentru servicii, comunicat de Institutul Național de Statistică din România
Se va lua în considerare IPC pentru perioada curentă reprezentată de luna anterioară celei în care se încheie contractul subsecvent (dacă există date publicate de INS; în caz contrar, se va lua în considerare ultima lună disponibilă pe site-ul INS) raportată la perioada de referință reprezentată de aceeași lună a anului anterior (de exemplu: pentru un contract subsecvent care se va încheia în luna decembrie 2027, perioada de referință este noiembrie 2027 față de noiembrie 2026).
Sursa informaţiilor cu privire la evoluția IPC: http://www.insse.ro.
Ajustarea prețului se va realiza, la solicitarea motivată a părții interesate, la momentul încheierii contractelor subsecvente.
Valabilitatea acordului-cadru și termenul de execuție a obligațiilor
Valabilitatea prezentului acord-cadru începe de la data semnării acestuia de către ambele părţi și se termină la epuizarea convențională sau legală a oricărui efect pe care îl produce.
[bookmark: _Ref71706316]Perioada în care se pot încheia contracte subsecvente pentru prestarea serviciilor este de 36 de luni de la data semnării acordului-cadru de către ambele părți.
[bookmark: _Ref518566251]Documentele acordului-cadru 
[bookmark: _Ref518585977]Documentele acordului-cadru sunt:
1. Caietul de sarcini și răspunsurile la clarificări şi/sau măsurile de remediere aplicate până la depunerea ofertelor ce privesc aspectele tehnice şi/sau financiare, dacă este cazul – Anexa nr. 1;
1. Propunerea tehnică și răspunsurile la solicitările clarificări, dacă este cazul – Anexa nr. 2;
1. Propunerea financiară și răspunsurile la solicitările clarificări, dacă este cazul – Anexa nr. 3;
1. Acordul de asociere (dacă este cazul).
1. Acordul de subcontractare(dacă este cazul).
În cazul apariţiei de neconcordanțe între Propunerea tehnică și Caietul de sarcini, primează prevederile din Caietul de sarcini.
(1) Promitentul-beneficiar și promitentul-prestator au obligația să își constituie propriul set de documente ale acordului-cadru, așa cum sunt acestea prevăzute la art.8.1.
(2) Documentele acordului-cadru prevăzute la art.8.1 lit.a) sunt cele încărcate de promitentul-beneficiar, iar documentele acordului-cadru prevăzute la art.8.1 lit.b)-d) sunt cele încărcate de promitentul-prestator, în Sistemul Electronic de Achiziții Publice, în cadrul procedurii de atribuire pentru care a fost publicat Anunțul de participare CN ….
Obligaţiile promitentului - prestator
Promitentul-prestator are obligația de a presta serviciile prevăzute în prezentul acord-cadru cu profesionalismul și promptitudinea cuvenite angajamentului asumat și în conformitate cu cerințele din Caietul de sarcini și cu Propunerea tehnică, constituite ca anexe la prezentul acord-cadru.
Promitentul-prestator are obligația de a presta serviciile, de a asigura resursele umane, materiale, instalațiile, echipamentele și orice alte asemenea necesare pentru îndeplinirea acordului-cadru şi a contractelor subsecvente.
Promitentul-prestator se obligă să despăgubească promitentul-beneficiar, în limita prejudiciului creat, împotriva oricăror:
i. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu serviciile achiziţionate,
ii. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea Caietului de sarcini întocmit de către promitentul–beneficiar.
Promitentul-prestator este pe deplin responsabil pentru calitatea serviciilor prestate.
Promitentul-prestator se obligă să emită facturi lunare pentru serviciile prestate.Totodată, este răspunzător atât de siguranţa tuturor operaţiunilor şi metodelor utilizate, cât şi de calificarea personalului folosit pe toată durata acordului-cadru.
Promitentul-prestator se obligă să respecte prevederile art.5K din Regulamentul (UE) 2022/576 al Consiliului din 8 aprilie 2022 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina.
Promitentul-prestator se obligă să actualizaze, în mod regulat până la încetarea valabilității prezentului acord-cadru, datele și informațiile privind benefiarii reali ai fondurilor alocate prin prezentul acord-cadru în conformitate cu prevederile Directivei (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei și a Legii nr. 129 / 2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative.
9.8 Promitentul-prestator se obligă să respecte prevederile art.XI alin.(5) din Legea 283/2024 privind modificarea și completarea unor acte normative, respectiv de a garanta lucrătorilor plata salariului de bază minim brut pe țară și a salariilor minime stabilite prin contractele colective de muncă, după caz.
Obligaţiile promitentului - beneficiar
[bookmark: _Ref518566410]Promitentul-beneficiar se obligă să plătească preţul convenit, în conformitate cu prevederile art.6 alin.(1) lit.c) din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.
Promitentul-beneficiar are obligația de a nu încheia cu alți operatori economici, pe durata acordului-cadru, un contract având ca obiect achiziționarea serviciilor care fac obiectul prezentului acord-cadru, cu excepția situației în care operatorul economic semnatar al acordului-cadru, nu mai are capacitatea de a răspunde solicitărilor promitentului-beneficiar.
Promitentul-beneficiar se obligă să atribuie contractul subsecvent prezentului acord-cadru, ori de câte ori intenționează să achiziționeze serviciile care fac obiectul prezentului acord-cadru, cu respectarea condițiilor esențiale stabilite la încheierea acestuia.
Caracterul confidenţial al acordului - cadru
Fără a aduce atingere derulării şi execuţiei prezentului acord-cadru, promitentul-beneficiar are obligaţia de a asigura garantarea protejării acelor informaţii pe care promitentul-prestator le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce privește secretul comercial și proprietatea intelectuală.
Promitentul-prestator va trata toate documentele și informațiile care îi sunt puse la dispoziție referitoare la acordul-cadru ca având caracter personal și confidențial, cu excepția celor care, făcând parte din dosarul achiziției publice, așa cum acesta este definit  în Legea nr. 98/2016 privind achizițiile publice, cu modificările și completările ulterioare, au caracter de informație publică. Promitentul-prestator nu va publica sau divulga nicio informație cu privire la acordul-cadru fără acordul scris, prealabil, al promitentului-prestator.
Promitentul- prestator va asigura confidențialitatea informaţiilor și protecția datelor cu caracter personal la care are acces şi se va asigura că, atât pe perioada de derulare a acordului-cadru, cât şi după încetarea acestuia, informaţiile sau documentele la care a avut acces nu vor fi utilizate în alt scop decât pentru îndeplinirea obligaţiilor contractuale.
Promitentul-prestator are obligația de a instrui personalul folosit în scopul îndeplinirii acordului-cadru pentru ca acesta să asigure păstrarea confidențialității informațiilor și securitatea documentelor, datelor și bunurilor cu care intră în contact în timpul executării acordului-cadru.
Conflictul de interese
Părțile se obligă să respecte prevederile art. 61 alin. (1) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 și legislația națională în vigoare cu privire la conflictul de interese.
Părțile se obligă să instruiască atât personalul cu funcție de conducere, cât și salariații implicați în derularea prezentului acord-cadru cu privire la conflictul de interese și măsurile necesare pentru a preveni ori stopa orice situație care ar putea genera un conflict de interese.
 Părțile se obligă să întreprindă toate diligențele necesare pentru a evita orice conflict de interese și să se informeze reciproc, în termen de maxim 5 (cinci) zile lucrătoare de la luarea la cunoștință, în legătură cu orice situație care dă sau este posibil să dea naștere unui astfel de conflict.
[bookmark: _Ref102563369]Părțile vor lua toate măsurile necesare pentru a preveni ori stopa orice situație care ar putea compromite executarea obiectivă și imparțială a acordului-cadru. Măsurile adoptate nu vor genera vreo compensație din partea părților.
Promitentul-beneficiar își rezervă dreptul de a verifica dacă măsurile luate de promitentul-prestator conform art.12.4 sunt corespunzătoare și poate solicita măsuri suplimentare dacă este necesar.
În cazul în care promitentul-prestator nu poate înlătura situația de conflict de interese, promitentul-beneficiar, fără afectarea dreptului acesteia de a obține repararea prejudiciului ce i-a fost cauzat ca urmare a situației de conflict de interese, va putea decide încetarea de plin drept și cu efect imediat a acordului-cadru, în condițiile prevăzute în prezentul acord-cadru.
Pentru a evita chiar și aparența unor conflicte de interese, membrilor personalului promitentului-beneficiar nu li se permite să accepte niciun avantaj oferit de promitentul-prestator direct sau prin intermediari. Este o restricție care se aplică tuturor beneficiilor, indiferent de natura acestora, inclusiv cadouri și ospitalitate.
[bookmark: _Hlk142303027]Promitentul-prestator cu care promitentul-beneficiar a încheiat acordul-cadru nu are dreptul de a angaja sau încheia orice alte înțelegeri privind prestarea de servicii, direct ori indirect, în scopul îndeplinirii acordului-cadru, cu persoane fizice sau juridice care au fost implicate în procesul de verificare/evaluare a ofertelor depuse în cadrul unei proceduri de atribuire ori angajați/foști angajați ai promitentului-beneficiar implicați în procedura de atribuire care au încetat relațiile contractuale ulterior atribuirii acordului-cadru, pe parcursul unei perioade de cel puțin 12 luni de la încheierea acestuia, sub sancțiunea rezoluțiunii ori rezilierii de drept a contractului respectiv. 
Sancţiuni pentru neîndeplinirea culpabilă a obligaţiilor 
[bookmark: _Hlk114044666][bookmark: _Hlk114044370][bookmark: _Ref518566934][bookmark: _Hlk111623615][bookmark: _Hlk114044884][bookmark: _Hlk142465606]13.1 (1) În cazul în care promitentul-prestator, din vina sa exclusivă, nu își onorează obligaţiile stabilite prin contractul subsecvent sau le îndeplinește necorespunzător, începând cu ziua următoare se va aplica valoarea dobânzii penalizatoare prevăzută la art. 3 alin. (21) din Ordonanţa Guvernului nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, aprobată prin Legea nr. 43/2012, cu completările ulterioare. Dobânda se aplică la valoarea obligației neîndeplinite pentru fiecare zi de întârziere, dar nu mai mult de valoarea contractului subsecvent. 
(2) În acest sens, în termen de maxim 10 zile de la constatare, promitentul-beneficiar va notifica promitentul-prestator cu privire la obligațiile neîndeplinite sau îndeplinite necorespunzător și va aduce la cunoștința acestuia, data de la care încep să curgă penalitățile și modalitatea de calcul a acestora.
(3) Neîndeplinirea obligațiilor stabilite prin contract sau îndeplinirea necorespunzătoare a acestora se vor menționa în cadrul procesului verbal de recepție cantitativă și calitativă, inclusiv data la care trebuiau îndeplinite obligațiile contractuale. Promitentul-prestator, prin semnarea procesului verbal de recepție cantitativă și calitativă, va lua la cunoștință faptul că promitentul-beneficiar urmează să-l notifice cu privire la data de la care curg penalitățile, modalitatea de calcul și cuantumul acestora.
(4) În baza notificării menționate la alin. (2) promitentul-beneficiar va emite către promitentul-prestator factura de penalități, iar promitentul-prestator se obligă că, în conformitate cu prevederile art. 6 alin. (1) lit. a) din Legea nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante, în termen de 30 zile de la data primirii facturii de la promitentul-beneficiar, să facă dovada achitării penalităților de întârziere, în caz contrar promitentul-beneficiar își rezervă dreptul de a întreprinde măsurile necesare pentru recuperarea acestora pe cale legală.
(5) Penalitățile aferente neîndeplinirii prevederilor contractuale se facturează de către promitentul-beneficiar în sistemul e-Factura pe baza notificării.
(6) Promitentul-prestator se obligă ca în termen de 30 zile  de la primirea e-factura în SPV, să facă dovada achitării  penalitățiilor de întârziere în contul RO87TREZ70020360150XXXXX, în caz contrar promitentul-beneficiar își rezervă dreptul de a întreprinde măsurile necesare pentru recuperarea acestora pe cale legală.

0. În cazul în care promitentul-beneficiar, din vina sa exclusivă, nu îşi onorează obligaţiile asumate în termenul prevăzut la art. 10.1, începând cu ziua următoare promitentul-prestator are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile art.4 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante, dar nu mai mult decât valoarea plății neefectuate, care curge de la expirarea termenului de plată.
[bookmark: _Ref521679688][bookmark: _Ref521679865]Nerespectarea obligaţiilor asumate prin prezentul acord-cadru de către una dintre părţi, în mod culpabil și repetat, dă dreptul părţii lezate de a cere rezilierea acordului-cadru şi de a pretinde plata de daune-interese.
[bookmark: _Ref529453381]În cazul în care promitentul-prestator semnatar al prezentului acord-cadru căruia promitentul-beneficiar îi transmite o solicitare pentru încheierea unui contract subsecvent, nu mai are capacitatea de a răspunde solicitării, din propria culpă, prezentul acord-cadru se consideră reziliat de plin drept, de data limită stabilită de către promitentul-beneficiar pentru primirea răspunsului la solicitarea transmisă.
Promitentul-beneficiar îşi rezervă dreptul de a denunţa unilateral acordul-cadru, printr-o notificare scrisă adresată promitentului-prestator, fără nicio compensaţie, dacă acesta din urmă intră în procedura falimentului, cu condiţia ca această denunţare să nu prejudicieze sau să afecteze dreptul la acţiune sau despăgubire pentru promitentul-prestator În acest caz, promitentul-prestator are dreptul de a pretinde numai plata corespunzătoare pentru partea din acordul-cadru îndeplinită până la data denunţării unilaterale a acordului-cadru.

Subcontractanţi (dacă este cazul)
Promitentul-prestator este pe deplin răspunzător faţă de promitentul-beneficiar de modul în care el sau subcontractanţii săi îndeplinesc acordul-cadru.
Contractele încheiate de promitentul-prestator cu subcontractanții nominalizați trebuie să respecte aceleași condiții în care promitentul-prestator a semnat acordul-cadru cu beneficiarul.
[bookmark: _Ref529774962]Promitentul-beneficiar va efectua plăți corespunzătoare părții/părților din acordul-cadru îndeplinite de către subcontractanții nominalizați pentru serviciile prestate promitentului-beneficiar potrivit contractului dintre promitentul-prestator și sub-contractant, dacă subcontractanții propuși și-au exprimat opțiunea în acest sens în contractele de subcontractare încheiate cu promitentul-prestator.
[bookmark: _Ref529775882]Promitentul-prestator poate înlocui oricare subcontractant în condiţiile art.151 şi următoarele din Normele metodologice de aplicare a prevederilor referitoare la atribuirea contractului de achiziţie publică/acordurilor-cadru din Legea nr. 98/2016 privind achiziţiile publice, aprobate prin HG nr. 395/2016, cu modificările şi completările ulterioare. Schimbarea subcontractantului nu va modifica preţul acordului-cadru şi nu se va efectua decât după notificarea promitentului-beneficiar şi primirea aprobării din partea acestuia.
 (1) Promitentul-beneficiar îşi va transmite acordul privind schimbarea subcontractantului în termen de 10 zile de la data primirii notificării prevăzută la art. 14.4.
(2) Promitentului-beneficiar va comunica promitentului-prestator motivele care au stat la baza deciziei sale în cazul respingerii aprobării.

Încetarea acordului-cadru
[bookmark: _Ref71704039]Prezentul acord-cadru încetează de drept prin ajungere la termen sau la momentul la care toate obligațiile stabilite în sarcina părților au fost executate.
[bookmark: _Ref94795532]Promitentul-beneficiar își rezervă dreptul de a cere rezoluțiunea/rezilia acordul-cadru, fără însă a fi afectat dreptul părților de a pretinde plata unor daune sau alte prejudicii, dacă:
i. promitentul-prestator nu se conformează, în perioada de timp, conform notificării emise de către promitentul-beneficiar, prin care i se solicită remedierea neconformității sau executarea obligațiilor care decurg din prezentul acord-cadru;
ii. prestatorul subcontractează părți din acordul-cadru fără a avea acordul scris al promitentului-beneficiar;
iii. promitentul-prestator cesionează drepturile și obligațiile sale fără acordul scris al promitentului-beneficiar;
iv. are loc orice modificare organizațională care implică o schimbare cu privire la personalitatea juridică, natura sau controlul promitentului-prestator, cu excepția situației în care asemenea modificări sunt realizate prin act adițional la prezentul acord-cadru, cu respectarea dispozițiilor legale;
v. devin incidente oricare alte incapacități legale care să împiedice executarea acordului-cadru;
vi. promitentul-prestator eșuează în a furniza/menține/prelungi/reîntregi/completa garanțiile ori asigurările solicitate prin acordul-cadru;
vii. în cazul în care, printr-un act normativ, se modifică interesul public al promitentului-beneficiar în legătură cu care se prestează serviciile care fac obiectul acordului-cadru;
viii. la momentul atribuirii acordului-cadru, promitentul-prestator se afla în una dintre situațiile care ar fi determinat excluderea sa din procedura de atribuire;
ix. în situația în care acordul-cadru nu ar fi trebuit să fie atribuit promitentului-prestator deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;
x. în cazul în care împotriva promitentului-prestator se deschide procedura falimentului;
xi. promitentul-prestator a săvârșit nereguli sau fraude în cadrul procedurii de atribuire a acordului-cadru sau în legătură cu executare acestuia, ce au provocat o vătămare promitentului-beneficiar;
xii. valorificarea de către promitentul-beneficiar a rezultatelor prezentului acord-cadru este grav compromisă ca urmare a întârzierii prestațiilor din vina promitentului-prestator;
xiii. pe parcursul derulării acordului-cadru devin incidente prevederile art. 5K din Regulamentul (UE) 2022/576 al Consiliului din 8 aprilie 2022 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina.
[bookmark: _Ref94795549]Promitentul-prestator are dreptul de a cere rezoluțiunea/rezilia acordul-cadru fără însă a fi afectat dreptul părților de a pretinde plata unor daune sau alte prejudicii, în cazul în care:
i. promitentul-beneficiar a comis erori esențiale, nereguli sau fraude în cadrul procedurii de atribuire a acordului-cadru sau în legătură cu executarea acestuia, ce au provocat o vătămare promitentului-prestator;
ii. promitentul-beneficiar nu își îndeplinește obligațiile de plată a serviciilor prestate de promitentul-prestator, în condițiile stabilite prin prezentul acord-cadru.
Rezoluțiunea/rezilierea acordului-cadru în condițiile art.13.4, 15.2 și 15.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.
Prevederile prezentului acord-cadru în materia rezoluțiunii/rezilierii acordului-cadru se completează cu prevederile în materie ale Codului civil în vigoare.
În situația rezoluțiunii/rezilierii totale/parțiale din cauza neexecutării/executării parțiale de către promitentul-prestator a obligațiilor contractuale, acesta va datora promitentului-beneficiar daune-interese cu titlu de clauză penală în cuantum egal cu valoarea obligațiilor contractuale neexecutate.
Promitentul-beneficiar își rezervă dreptul de a denunța unilateral acordul-cadru, în cel mult 15 zile de la apariția unor circumstanțe care nu au putut fi prevăzute la data încheierii acordului-cadru, cu condiția notificării promitentului-prestator cu cel puțin 3 zile înainte de momentul denunțării.

Forţa majoră
Forţa majoră este constatată de o autoritate competentă.
Forţa majoră exonerează părţile contractante de îndeplinirea obligaţiilor asumate prin prezentul acord-cadru, pe toată perioada în care aceasta acţionează.
Îndeplinirea acordului-cadru va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.
Dacă forţa majoră acţionează sau se estimează că va acţiona o perioadă mai mare de 1 lună, fiecare parte va avea dreptul să notifice celeilalte părţi încetarea de drept a prezentului acord-cadru, fără ca vreuna din părţi să poată pretinde celeilalte daune-interese.
Soluţionarea litigiilor
Promitentul-beneficiar şi promitentul-prestator vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea acordului-cadru.
Dacă, după 15 zile de la începerea acestor tratative, promitentul-beneficiar şi promitentul-prestator nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti din România.
Amendamente
Părţile contractante au dreptul, pe durata îndeplinirii acordului-cadru, de a conveni modificarea clauzelor acestuia prin acte adiţionale, cu aplicarea prevederilor art.221 din Legea nr. 98/2016 privind achizițiile publice, cu modificările și completările ulterioare, dacă este cazul.
[bookmark: _Hlk67312199]Pe durata perioadei de valabilitate a acordului-cadru părțile au dreptul de a conveni, de comun acord, modificarea și/sau completarea clauzelor acestuia în limitele dispozițiilor prevăzute de actele normative în vigoare.
Modificările contractuale nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia prestatorul a fost declarat câștigător în cadrul procedurii de atribuire.
Identificarea circumstanțelor care generează modificarea acordului-cadru este în sarcina ambelor părți.
Partea care propune modificarea acordului-cadru are obligația de a transmite celeilalte părți propunerea de modificare a acordului-cadru însoțită de justificarea acesteia cu respectarea clauzelor prevăzute la art.21 cu cel puțin 15 zile lucrătoare înainte de data la care se consideră că modificarea ar trebui să producă efecte.
Modificările acordului-cadru se realizează de părți, în cadrul termenului de prestare a serviciilor prevăzut la art.7.2 și cu respectarea prevederilor art.21, ca urmare a:
a) identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului acordului-cadru și obiectivelor urmărite de promitentul-beneficiar, astfel cum sunt precizate aceste obiective în Caietul de sarcini și/sau
b) concluziilor obținute ca urmare a evaluării activităților, rezultatelor și performanței prestatorului în cadrul acordului-cadru. Părțile stabilesc, prin consultare, efectele soluțiilor asupra termenului/termenelor de prestare și/sau asupra prețului contractului și/sau asupra serviciilor, astfel cum fac acestea obiectul acordului-cadru. Efectele cuantificate ale soluțiilor devin modificări acordului-cadru, putând consta în suplimentarea prețului acordului-cadru, ca urmare a cheltuielilor suplimentare realizate de promitentul-prestator și a profitului rezonabil stabilit de părți ca necesar a fi asociat cheltuielilor suplimentare.
În cazul în care promitentul-prestator înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele promitentului-beneficiar și promitentul-prestator dovedește că a fost în imposibilitatea de a depista/sesiza o astfel de eroare/omisiune/viciu până la depunerea ofertei, promitentul-prestator notifică promitentul-beneficiar, având dreptul de a solicita modificarea acordului-cadru.
Modificările acordului-cadru vor produce efecte doar dacă părțile au convenit asupra acestui aspect prin semnarea unui act adițional. 
Revizuirea prezentului acord-cadru se realizează ca urmare a evaluării activităților, rezultatelor și performanțelor promitentului-prestator în cadrul acordului-cadru. Modificarea acordului-cadru prin revizuire intervine cu scopul atingerii obiectului acordului-cadru, care constă în prestarea serviciilor de către promitentul-prestator în conformitate cu prevederile din prezentul acord-cadru, cu dispozițiile legale și conform cerințelor din Caietul de sarcini.
Impreviziunea
Promitentul-prestator, având cunoștință de prevederile art. 1271 alin.(3) lit.c) din Codul Civil, renunță la invocarea impreviziunii în legătură cu perioada de execuție a obligațiilor din contractele subsecvente încheiate în baza prezentului acord-cadru.



Limba care guvernează acordul-cadru
Limba care guvernează acordul-cadru este limba română.

[bookmark: _Ref13580385]Comunicarea între părți
Orice comunicare făcută de părți va fi redactată în scris.
Orice comunicare între părți trebuie să conțină precizări cu privire la elementele de identificare ale acordului-cadru (număr/dată înregistrare și obiectul pe scurt) și să fie transmisă la adresa/adresele menționate la art.21.6.
Comunicările între părți se pot face prin depunere personală, expediate prin scrisoare recomandată sau e-mail, cu condiția confirmării în scris a primirii comunicării.
[bookmark: _Ref105657058]Pentru toate comunicările realizate prin e-mail, părțile se obligă să confirme primirea în maximum 48 de ore de la primire.
Orice comunicare făcută de una dintre părți va fi considerată primită:
(i) la momentul înmânării, dacă este depusă personal de către una dintre părți,
(ii) la momentul primirii de către destinatar, în cazul trimiterii prin scrisoare recomandată cu confirmare de primire,
(iii) la momentul primirii confirmării de către expeditor sau la expirarea termenului prevăzut la art.21.4, în cazul în care comunicarea este făcută prin e-mail. În cazul în care termenul se împlinește într-o zi nelucrătoare, comunicarea pe email va fi considerată primită la prima oră a zilei lucrătoare următoare.

[bookmark: _Ref5640944]Adresele la care se transmit comunicările sunt următoarele:

	Pentru
Promitent-beneficiar: MINISTERUL FINANȚELOR
	Pentru
Promitent-prestator: 

	Adresă: București, B-dul Libertății, nr. 16, sector 5
	Adresă: 

	Telefon: 
	Telefon: 

	E-mail: 
	E-mail: 

	Persoana de contact:
	Persoana de contact:




Părțile se declară de acord că nerespectarea cerințelor referitoare la modalitățile de comunicare stabilite în prezentul acord-cadru să fie sancționate cu inopozabilitatea respectivei comunicări.
În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre părți, dacă nu este specificat altfel, aceste comunicări vor fi redactate în limba acordului-cadru și nu vor fi reținute sau întârziate în mod nejustificat.
Nicio modificare a datelor de contact prevăzute în prezentul acord-cadru nu este opozabilă celeilalte părți, decât în cazul în care a fost notificată în prealabil.

[bookmark: _GoBack]
Legea aplicabilă acordului-cadru 
Acordul-cadru va fi interpretat conform legilor din România.

Părţile au înţeles să încheie prezentul acord-cadru în 2 (două) exemplare, câte unul pentru fiecare parte.

Proiect de Acord-cadru de prestare de servicii

	
	

	DIRECŢIA GENERALĂ DE SERVICII INTERNE ȘI ACHIZIȚII PUBLICE, 
Director general,
Elena-Daniela MOISE



	Avizat,
DIRECŢIA GENERALĂ JURIDICĂ
Director general,
Mădălina GHEORGHE




	Director general adjunct,
Claudiu PÂRVU



Șef serviciu,
Marius TĂNASIE

	Avizat,
DIRECŢIA GENERALĂ ECONOMICĂ
Director general,
Lăcrămioara ALEXANDRU




	
Întocmit,
Gina MEILĂ, consilier achiziții publice
	Avizat,
CENTRUL NAȚIONAL PENTRU
INFORMAȚII FINANCIARE
Director general,
Marius Daniel PEȘTINĂ

